Ftit tal-ħin ilu rċevejna ilment mingħand żagħżugħ li qala' ċitazzjoni minħabba li ma għamilx l-arloġġ tal-parkeġġ. "Ix-xahar li għadda qlajt ċitazzjoni fi Triq Stefano Erardi, l-Iklin, għaliex ma għamiltx l-arloġġ tal-parkeġġ. L-għada mort għax deherli li ma kienx hemm tabella twissi li dan il-parkeġġ huwa limitat għal ċertu ħin. Xħin mort hemm nara li t-tabella kienet moħbija f'siġra u bi kliem iffejdjat," jgħid Gino Tanti. Gino jispjega kif appella din iċ-ċitazzjoni iżda dan l-appell ġie rrifjutat u ġie mitlub iħallasha. Għaldaqstant huwa jisħaqq li f'ċirkustanzi bħal dawn għandha tingħata twissija. "Nappella biex f'każijiet ġenwini, il-gwardjani lokali jagħtu twissija minflok ċitazzjoni għax jiena, li kulma qlajt ċitazzjoni waħda minn kemm ilni nsuq għax noqgħod attent ħafna, inħraqt. Appellajtha għax naf li huwa każ ġenwin għax kieku kont nieħu t-tort, nagħlaq ħalqi u nħallasha imma dan ma kienx il-każ," itemm jgħid Gino. Wieħed jista' jikkontesta l-kontravvenzjoni billi jibgħat petizzjoni hawnhekk Inti qatt qlajt ċitazzjoni inġustament? Ikkummenta hawn taħt.
"Qlajt ċitazzjoni u l-għada nara li t-tabella kienet moħbija f'siġra bi kliem iffejdjat"